CELEX: 32022R0788
Language: da
Date: 2022-05-16 00:00:00
Title: Kommissionens gennemførelsesforordning (EU) 2022/788 af 16. maj 2022 om tarifering af visse varer i den kombinerede nomenklatur

20.5.2022   
               
               
                  DA
               
               
                  Den Europæiske Unions Tidende
               
               
                  L 141/7
               
            
         KOMMISSIONENS GENNEMFØRELSESFORORDNING (EU) 2022/788
         af 16. maj 2022
         om tarifering af visse varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:
         
                     (1)
                  
                  
                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
                  
               
                     (2)
                  
                  
                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
                  
               
                     (3)
                  
                  
                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
                  
               
                     (4)
                  
                  
                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
                  
               
                     (5)
                  
                  
                     Toldkodeksudvalget har ikke afgivet udtalelse inden for den af formanden fastsatte frist —
                  
               VEDTAGET DENNE FORORDNING:
         
            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.
         
         
            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
         
         
            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 16. maj 2022.
            
               
                  På Kommissionens vegne
               
               Gerassimos THOMAS
               
                  Generaldirektør
               
               
                  Generaldirektoratet for Beskatning og Toldunion
               
            
         
         
            (1)  EUT L 269 af 10.10.2013, s. 1.
         
            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            
                        Varebeskrivelse
                     
                     
                        Tarifering (KN-kode)
                     
                     
                        Begrundelse
                     
                  
                        (1)
                     
                     
                        (2)
                     
                     
                        (3)
                     
                  
                        Et brusekar i form af en flad bakke, der er fremstillet af en blanding af mineraler og plast og en hvid, udvendig plastbelægning. Varen består i vægtprocent af følgende materialer:
                        
                                    —
                                 
                                 
                                    65 % calciumcarbonat
                                 
                              
                                    —
                                 
                                 
                                    28 % polyesterharpiks
                                 
                              
                                    —
                                 
                                 
                                    5 % siliciumdioxid
                                 
                              
                                    —
                                 
                                 
                                    2 % »gelcoat« af polyester (på ydersiden).
                                 
                              De mineralske komponenter (calciumcarbonat og siliciumdioxid) består af marmorskærver, kvarts eller fintmalet knust granit.
                        Fremstillingsprocessen består i først at blande de mineralske komponenter med plastmateriale (polyesterharpiks). Blandingen hældes derefter i en støbeform, der er belagt med en »gelcoat« af polyester, og derefter hærdes polyesterharpiksen.
                        Se billedet  (*1).
                     
                     
                        3922 10 00 
                     
                     
                        Tarifering i henhold til almindelig tariferingsbestemmelse 1, 3 b) og 6 vedrørende den kombinerede nomenklatur og teksten til KN-kode 3922  og 3922 10 00 .
                        Da plastbelægningen dækker varens anvendelsesoverflade, er produktet ikke en imitation af naturlig sten. Varen kan derfor ikke betragtes som en vare af kunststen henhørende under pos. 6810  (se også de forklarende bemærkninger til HS, pos. 6810 , tredje stykke).
                        Plastmaterialet er den vigtigste komponent med hensyn til varens anvendelse. Det giver brusekarret dets brudstyrke, kemiske modstandsevne og uigennemtrængelighed for vand og er dermed karaktergivende for varen. De indeholdte mineraler tjener som fyldstof.
                        Varen skal derfor tariferes under KN-kode 3922 10 00  som et brusekar af plast.
                     
                  
               L1412022DA4710120220516DA0008.0001491502UDKAST TILASSOCIERINGSRÅDET EU-GEORGIENS HENSTILLING Nr. 1/2022af …om associeringsdagsordenen mellem EU og Georgien for 2021-2027ASSOCIERINGSRÅDET EU-GEORGIEN HAR —under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, ogud fra følgende betragtninger:(1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden sideEUT L 261 af 30.8.2014, s. 4. (aftalen) blev undertegnet den 27. juni 2014 og trådte i kraft den 1. juli 2016.(2)I henhold til aftalens artikel 406, stk. 1, har Associeringsrådet beføjelse til at fremsætte henstillinger med henblik på at opfylde aftalens mål.(3)Efter aftalens artikel 420, stk. 1, træffer parterne alle fornødne almindelige eller særlige foranstaltninger til at opfylde deres forpligtelser i henhold til aftalen, og de drager omsorg for, at aftalens mål virkeliggøres.(4)I artikel 11 i Associeringsrådets forretningsorden åbnes der mulighed for at træffe afgørelser eller fremsætte henstillinger ved skriftlig procedure, hvis begge parter er enige herom.(5)Unionen og Georgien er blevet enige om at konsolidere deres partnerskab ved at nå til enighed om et sæt prioriteter for perioden 2021-2027 (associeringsdagsordenen mellem EU og Georgien for 2021-2027) for det fælles arbejde med henblik på at nå målene om politisk associering og økonomisk integration som fastsat i aftalen.(6)Parterne i aftalen er blevet enige om teksten til associeringsdagsordenen mellem EU og Georgien for 2021-2027, der vil støtte gennemførelsen af aftalen og koncentrere samarbejdet om fælles interesser, der er fastlagt i fællesskab —VEDTAGET DENNE HENSTILLING:Artikel 1Associeringsrådet henstiller, at parterne gennemførerassocieringsdagsorden mellem EU og Georgien for 2021-2027 som fastsat i bilagetJf. dokument ST 8327/22 ADD 2 på https://register.consilium.europa.eu.*.Artikel 2Associeringsdagsordenen mellem EU og Georgien for 2021-2027, jf. bilaget, erstatter den associeringsdagsorden mellem EU og Georgien, der blev vedtaget den 20. november 2017.Artikel 3Denne henstilling får virkning på dagen for vedtagelsen.Udfærdiget i Tbilisi, [dag. måned år].På Associeringsrådets vegneFormand
            
               (*1)  Billedet er kun vejledende.